اوردو قوموتانی ژنرال عبدالفتاح البرهانین فوق العاده وضعیت قراریندان سونرا سیویل یونتیم طرفدارلاری‌نین اعتراضلارینا شاهیدلیک ائدن سودان-دا خارطوم اولوسلار آراسی هاوا لیمانی باغلانیب.
سودان سیویل هاواجیلیک تشکیلاتیندان یاییلان معلوماتدا هاوا لیمانی‌نین 26-30 اوکتبر تاریخ‌لرینده اوچوش‌لارا باغلاناجاغی بیلدیریلیب.
تورک هاوا یول‌لاری دا اؤلکه‌ده باش وئرن حادثه‌لرله علاقه‌دار سودانین پایتاختی خارطوما بو گون و صاباح اوچوش‌لاری تاخیره سالیب.
قئید ائدک کی، اوکتبرین 25-ده سحر ساعات‌لاریندا سودان-دا باش ناظیر عبدالله حمدوک و بیر چوخ سیاستچی ساخلانیلیب.
سیویل قاناددا حربی موداخیله‌دن سونرا حکومتین سیویل قانادی و بیر چوخ سیاسی پارتیا‌لار خالقی کوچه‌لره چیخماغا چاغیریب.
چاغیریش‌دان سونرا پایتاخت خارطومون موختلیف یئرلرینده توپ‌لاشان مین‌لرله سودان-‌لی حربی موداخیله‌یه قارشی نوماییش‌لره باشلاییب.
ژنرال عبدالفتاح البرهان فوق العاده وضعیت اعلان ائتدیک‌لرینی، اگمنلیک شوراسی و ناظیرلر کابینه‌سی‌نین بوراخیلدیغینی، سودانین بوتون طبقه‌لرینی تمثیل ائده‌جک تکنوکراتیک حکومت قورولاجاغینی آچیقلاییب.
